

AUIVI FAALEMALO A TAGATA TAUSI (National Carer Strategy)

**PEPA FAATALANOA**

**Anotusi**

[Amanaia o le Atunuu 2](#_Toc172819994)

[O le Komiti Faufautua o le Auivi Faalemalo a Tagata Tausi 2](#_Toc172819995)

[Upu Tomua 3](#_Toc172819996)

[Faamatalaga i le gagana 4](#_Toc172819997)

[Faagasologa o faatalanoaga 5](#_Toc172819998)

[O le ā le faamoemoega o le pepa o faatalanoaga? 5](#_Toc172819999)

[Fesoasoani ma Lagolago 6](#_Toc172820000)

[Aisea e faia ai faatalanoaga faalemalo? 7](#_Toc172820001)

[Aisea ua avea ma se matafaioi aufaatasi? 7](#_Toc172820002)

[Vaega 1: Faatomuaga 8](#_Toc172820003)

[Faamoemoega o le Auivi Faalemalo a Tagata Tausi 8](#_Toc172820004)

[Aisea e fai ai le Auivi Faalemalo a Tagata Tausi fou 8](#_Toc172820005)

[Pepa faatalanoa 9](#_Toc172820006)

[Aotelega ma manatu autu 9](#_Toc172820007)

[Faamaumauga 9](#_Toc172820008)

[Faaaloalogia o eseesega 10](#_Toc172820009)

[Tagata tausi talavou ma tagata tausi matutua 10](#_Toc172820010)

[Tagata tausi First Nations 10](#_Toc172820011)

[Tagata tausi eseesee faaleaganuu ma faalegagana 11](#_Toc172820012)

[Fesootaiga faalesoifuaga i le malo 11](#_Toc172820013)

[Vaega 2: Finauga mo se Auivi Faalemalo a Tagata Tausi fou 12](#_Toc172820014)

[O vaega ua matou iloa 12](#_Toc172820015)

[Soifuaga lelei 12](#_Toc172820016)

[Maua o auaunaga 13](#_Toc172820017)

[Tagata First Nations 13](#_Toc172820018)

[Tagata tausi eseese faaleaganuu ma faalegagana (CALD) 13](#_Toc172820019)

[Tagata tausi talavou 14](#_Toc172820020)

[Vaega 3: Ou manatu 15](#_Toc172820021)

[Isi laasaga 15](#_Toc172820022)

[Faamatalaga o vaaiga taulai 15](#_Toc172820023)

[Taiala Faavae o le Auivi 15](#_Toc172820024)

[O a foliga vaaia o le tausiga? 15](#_Toc172820025)

[Lagolago mo tagata tausi 16](#_Toc172820026)

[Malologa puupuu 16](#_Toc172820027)

[Galuega ma aoaoga 17](#_Toc172820028)

[Faamuamua 17](#_Toc172820029)

[Lagolago faaleuo 17](#_Toc172820030)

[Tomanatu i tagata tausi uma 18](#_Toc172820031)

[Totogi 18](#_Toc172820032)

[Isi auaunaga 19](#_Toc172820033)

[Faasoa lou aafiaga: 19](#_Toc172820034)

[Faasino autu 20](#_Toc172820035)

# Amanaia o le Atunuu

E amanaia e le Malo Ausetalia tagata Apoliki ma tagata o le Motu o Torres Strait i Ausetalia atoa ma lo latou fesootaiga faaauauina i le laueleele, vai, aganuu ma alalafaga. Matou te tuuina atu le matou amanaia i le Aumatutua uma ua folau i le lagi ma e o loo iai i le taimi nei.

## O le Komiti Faufautua o le Auivi Faalemalo a Tagata Tausi

O loo taitaia e le Komiti Faufautua o le Auivi Faalemalo a Tagata Tausi le atina'eina o lenei Auivi. E aofia i le komiti tagata tausi mai soifuaga eseese ma sui o vaega mai faalapotopotoga eseese. Sa filifilia sui o le komiti e ala i le tusi talosaga (EOI), ma sa tofi e le Minisita o Social Services, Hon Amanda Rishworth MP.

E fai sao le komiti i le atina'eina o le Auivi e aofia ai le vaaiga lautele, faamatalaga, auala o faatalanoaga ma   
mataupu autu. E faaoga e sui o le komiti o latou aafiaga patino ma soifuaga faalegaluega ina ia mautinoa ai le atagia o soifuaga eseese i totonu o le Auivi aemaise lu’itau o loo feagai ma tagata tausi i Ausetalia.

Mo nisi faamatalaga, faamolemole tagai I le [National Carer Strategy Advisory Committee | Department of Social Services, Australian Government (dss.gov.au)](https://www.dss.gov.au/disability-and-carers-carers/national-carer-strategy-advisory-committee)

# Upu Tomua

Ia Aperila 2024, sa tofia ai e Minisita Rishworth se Komiti Faufautua o Tagata Tausi ua iloa o latou soifua e taitaia ma galulue faatasi ma le Malo Ausetalia ina ia vaavaaia le atina’eina o le Auivi Faalemalo a Tagata Tausi. Sa faia lenei vaega ina ia mautinoa ai le atagia uma o manatu, talitonuga, olaga tuufaatasi ma manaoga o tagata tausi i totonu o le Auivi mulimuli.

E aofia i le komiti ni tagata tausi mai soifuaga ma aafiaga eseese o le olaga faatasi ai ma sui mai faalapotopotoga   
o tagata tausi, e aofia ai tagata tausi talavou, tagata tausi mai le First Peoples ma tagata fou, o loo tausia tamaiti   
faasolo atu i tagata matua, e o mai i le atunuu atoa. O sui tofia o le Komiti e tuuina atu ni fautuaga, fai ma sui ma   
uunaia faigata, fesootaiga faasoifuaga ma pa puipui tulaga ese o loo feagai ma tagata i nuu ma alalafaga eseese   
o Ausetalia i le faatinoina o latou matafaioi o le tausiga.

O lenei auivi o se avanoa e talanoaina se suiga tatau, e faamoemoe e siitia ai le olaga tau tausiga ma faaleleia ai le tulaga tau soifuaga mo tagata tausi ma tagata o loo latou tausia. E sailia foi e tali atu i lu'itau eseese o loo feagai ma tagata tausi, e aofia ai aafiaga tau atina'e, galuega, aoaoga, faaletupe, faaletino, faalemafaufau, ma le soifuaga faaleaganuu, e aofia ai ma le aia tatau e auai atoatoa i nuu ma alalafaga.

O le tausiaina o se matafaioi tulaga ese ma taua i totonu o nuu ma alalafaga, e tele ina lē vaaia, lē amanaia, ma lē faatauaina. O lenei tiute tauave o loo faatulaga e ala i sootaga eseese taitoatasi e alia'e i ni aafiaga o tausiga e avea ma lu'itau ma tulaga tauia. O le iloaina, faatauaina ma le lagolagoina o le tiute tauave taua o tagata tausi ma latou sao taua i olaga o tagata o latou tausia, e matua sili ona taua. O le amanaia o latou sao ma itula faaopoopo e lē totogia o loo fai ai latou tausiga ma fesoasoani e taua tele, aua o lenei fesoasoani e taua tele i le amanaia ma le faaopoopo atu i tausiga totogi o loo faatupeina e le malo ma latou auaunaga lagolago ma e faaitiitia ai le mamafa o le a tuuina i luga o polokalame tau tausiga faasoifua maloloina ma faaleagafesootai.

I le avea foi o matou ma tagata tausi, matou te tutu faatasi ma oe. Matou te malamalama i le tulaga ese o faigata ma le natura o le mamafa o le galuega i le tele o taimi o lenei olaga o loo tatou malaga faatasi ai. O le tausiaina, o se noataga e lalagaina i totonu o le fala o tatou olaga, ma e tele ina leai ni tagata faamalosi mai ma e manaomia le loto to'a. O se tiute tauave e faatulaga ai le tatou gafatia e auai i faiganuu, ae o loo faavae i le uiga tonu o le faatasitasi o tagata lautele.

E tolu miliona tagata tausi e lē totogia i totonu o Ausetalia, ma matou te fia faalogologo i ni outou manatu. Matou te mananao i outou finagalo, tusa lava poo le a le tulaga o tausiga ua e oo iai, tusa lava pe faato'a ta'u oe o se tagata tausi. O outou tala faamatala, outou lu'itau, ma outou manaoga o le a avea ma maa tulimanu o lenei auivi. O lenei pepa o faatalanoaga ma auala o faatalanoaga o loo siomia le atina'eina o lenei auivi ma o lau avanoa e faaleo ai vaega e taua ia te oe, e faatulaga ai faiga faavae ma polokalame e ono lagolago uma iai tatou. O se avanoa e faamautinoa ai le amanaia, faataua, ma le lagolago o tagata tausi uma ina ia auai atoatoa i faiganuu ma latou tiute tauave o le tuuina atu o tausiga.

Matou te valaaulia outou i lenei faatalanoaga. Ia outou fai finagalo tatala, faamaoni, ma galulue faatasi i le fausia o se lumanai e amanaia, faataua ma lagolago tiute tauave o tagata tausi uma.

|  |  |
| --- | --- |
| Meredith Coote, Co-Chair | Andrew Whitecross, Co-Chair |

### Faamatalaga i le gagana

I totonu o lenei pepa o faamatalaga, matou te faaaogaina le faa'upuga o le 'tagata tausi' ma 'tiute tauave o tausiga' o se faaupuga faamalu mo le tuuina atu o tausiga, lagolago ma fesoasoani e lē totogia mo se tasi e iai aafiaga tumau o le soifua, gasegase faafoma'i, gasegase faalemafaufau poo ua vaivai ona ua matua. Matou te malamalama faapea o le tausiga ma tiute tauave o tausiga e mafai ona eseese ona foliga vaaia; e ono faapea o se uo, tuaoi, tagata o le aiga, toalua, alo, poo se matua.

O le faauigaina o le 'tagata tausi' i le [*Carer Recognition Act 2010*](https://www.legislation.gov.au/C2010A00123/asmade/text) (Tulafono o le Amanaia o Tagata Tausi 2010) o le tagata tausi e tuuina se tausiga, lagolago ma le fesoasoani patino i se isi tagata e manaomia ona e iai aafiaga tumau o le soifua, gasegase faafomai (e aofia ai gasegase tumau pe matuia), gasegase faalemafaufau, poo ua vaivai ona ua matua. E lē faatalanoaina i lenei pepa o faatalanoaga ma le auivi tulaga tau tausiga aloaia. O tagata tausi aloaia o i latou e tuuina atu le tausiga, lagolago ma le fesoasoani e totogia, e avea ma se tulaga ofo fua poo se tulaga e avea ma se vaega o se aoaoga mo auaunaga totogi mo tausiga.


E le o tagata uma e tuuina atu le fesoasoani ma le lagolago e faapea o ia o se tagata tausi. E ono mafua ona o ni vaega   
e tele: mo se faataitaiga, e faafaigata ona iloa e le tagata tausi le eseesega o lona tiute tauave ma lona sootaga ma le tagata o loo ia tausia. O nei sootaga ma fesootaiga e lagona ai e tagata le lagona o le sootaga faatasi ma le faasinomaga ma e ono avea ma se vaega taua o le faasinomaga o le tagata. O le avea ma se tagata tausi e mafai ona avea ma lu'itau   
i sootaga o loo iai i le taimi nei mo itu uma. O isi tagata e ono lē amanaia le latou lagolago e tuuina atu e sili atu nai lo le lagolago e tuuina atu e isi tagata i le latou sootaga faaletagata. I faatalanoaga talu ai nei, e iai nisi sa faasoa mai faapea o le faaupuga o le 'tagata tausi' e le manaia i se faalogo. Sa latou lagona faapea o se upu e toilalo ai le tagata o loo latou tausia ma e faaitiitia ai le latou tulaga ola toatasi.

Pe a tuuina atu se tausiga mo se tagata, o le upu 'tagata tausi' e ono lē manino seia aafia lou gafatia e galue ona o matafaioi tau tausiga, pe faatapulaa ai taimi e te iai ma lou aiga ma/poo le amata ona aafia ai lou soifua maloloina ma soifua lelei.

I le faaopoopo ai, matou te malamalama faapea o le upu tagata tausi e ono lē amanaia, talia pe aloaia i isi tagata,   
e aofia ai tagata o le First Nations ma i totonu o faapotopotoga o aganuu ma gagana eseese (CALD).

Mo lenei pepa o faatalanoaga, pe a matou ta'ua tagata tausi, matou te lē o faatatau i tagata e tuuina atu le tausiga aloia totogia. O le tagata tausi o soo se tasi, poo se tamaitiiti poo se tagata matua, e vaaia se sui o le aiga, paaga, se uo poo se tagata e manaomia le fesoasoani ona o se gasegase, vaivaiga, aafiaga tumau o le soifua, se faaletonu faalesoifua maloloina o le mafaufau poo se manaoga e lē mafai ona tuua ma e le mafai ona soifua lelei e aunoa ma se fesoasoani a se tagata tausi. O le tausiga e tuuina atu e lē totogia. Pe a matou ta'ua se tagata tausi i lenei pepa o faamatalaga e aofia ai tagata tausi matutua ma talavou.

**Faamolemole ia maitau** faapea o tagata o loo tauaveaina le tausiga o aso taitasi o le fanau, poo ia o se matua pe leai, pe aiga, se matua o matua poo i se tulaga tau tausiga faaletulafono (i se tulaga faapea o tamaiti e leai ni o latou lagolago faaopoopo e manaomia ona o se aafiaga tumau o le soifua, gasegase faafomai poo se gasegase faalemafaufau) e lē o taula'i iai lenei pepa o faatalanoaga ma lenei Auivi. O le lagolago patino mo lenei faapotopotoga   
o tagata tausi e mafai ona maua e ala i le faafesootai atu i le Faufautua o Tagata Tausi o Matua Matutua, Tausiga Faaletulafono ma Sootaga Faaleaiga i le Department of Social Services (Matagaluega o Auaunaga Faaleagafesootai) i le 1800 245 965. O isi punaoa e mafai ona maua i le [upega tafailagi o le Department of Social Services](https://www.dss.gov.au/families-and-children-programs-services-children-protecting-australias-children/where-to-get-help#a2).

**

*Matou te fia faalogologo i manatu o sui uma o nuu ma alalafaga o loo lagolago i se tasi   
e pele ia latou poo se uo, tusa lava pe latou te fia faaaogaina le upu 'tagata tausi' pe leai.*

***E te faaogaina le faaupuga tagata tausi? E iai se isi gagana e te fia faaaogaina?***

*E te ono faatinoa faatasi lenei tiute tauave o tausiga ma se isi tagata. E tele tagata tausi o loo avea ma vaega o se faapotopotoga mo le lagolago, e aofia ai ae le gata i le tiute tauave o le tagata tausi muamua. I totonu o Ausetalia, o le faaupuga 'tagata tausi muamua' e faaaoga e ta'u ai se tagata e tuuina atu le tausiga tele e aunoa ma se totogi ma e fesoasoani i se tagata mo tausiga tau gaoioiga i lea aso ma lea aso.*

***E iai se fesoasoani o le manatu i tagata tausi muamua?***

# Faagasologa o faatalanoaga

## O le ā le faamoemoega o le pepa o faatalanoaga?

O lenei pepa o faatalanoaga o se vaega o le faatalanoaga ma sootaga ma tagata lautele mo se Auivi Faalemalo a Tagata Tausi (o le Auivi) fou, e tuuina atu le avanoa i tagata tausi ma paaga e faasoa atu i le malo vaega e taua ia latou.

Matou te fia faalogologo mai tagata tausi uma, e aofia ai latou mai soifuaga eseese ina ia mautinoa le tali atu o lenei Auivi i manaoga o tagata tausi ma tuuina atu ni taunuuga e sili ona lagolago o tagata tausi lē totogia a Ausetalia. O le faamoemoega o lenei pepa o le faamanino o ni faafitauli o loo maitauina e le Department of Social Services e taua mo tagata tausi. O se faiga e faaosofia ai ni talanoaga manino ae e lē o se faiga e faailoa uma ai faafitauli talafeagai poo ni auala e tali atu iai.

O le auai e ala i le tali mai i lenei pepa o faatalanoaga o se avanoa e galulue faatasi ai, mautinoa le iai o aafiaga o tagata tausi, faatasi ai ma le fefaasoaa'i o tagata tausi i le talia o lenei Auivi Faalemalo a Tagata Tausi fou.

E mafai ona tuuina mai se tali i lenei pepa o faatalanoaga e ala i le faagasologa o le manatu tusitusia faatasi ai ma ni fesili i le vaega 3 e taitaia ai lou manatu tusitusia. O nei fesili ua na o se taiala.

A o lenei foi, matou te iloa le puupuu o taimi a tagata tausi, ma ona o lea mafuaaga ua matou tuufaatasia se pepa   
o fesili puupuu i luga o upega tafailagi e te ono fia faatumua. E mafai ona e talia uma fesili, pe na o fesili e te lagona e sili ona taua pe talafeagai mo oe. E mafai ona maua pepa o fesili i le [Auivi Faalemalo a Tagata Tausima'i | engage.dss.gov.au](https://engage.dss.gov.au/national-carer-strategy/).

E lē o se faiga faavae faalemalo lenei pepa o faatalanoaga, ae peitai, e faatulaga le auala e malamalama ai le Malo o Tau Puelga i manaoga a tagata Ausetalia mo ona tagata tausi ma vaega e tatau ona faamuamua e le malo ina ia uunaia ai taunuuga sili ona lelei mo tagata tausi uma.

**Aso tapuni ai finagalo tuuina mai: 11:59pm AEST i le aso 13 o Setema 2024.**

**Faaulu mai se manatu tusitusia i luga o upega tafailagi, e ala atu i le DSS Engage:**

* E mafai ona tuuina mai lou manatu tusitusia i luga o upega tafailaiga, e ala atu i le DSS Engage i le   
  [Auivi Faalemalo a Tagata Tausima'i | engage.dss.gov.au](https://engage.dss.gov.au/national-carer-strategy/).
* Faamolemole ia tuu iai ulutala e talafeagai i ulutala poo fesili o loo e tali iai.
* E te ono fia tali atu i fesili uma pe filifili e tali na o ni fesili e talafeagai mo oe.
* Afai o loo e fai ma sui o se faalapotopotoga, matou te faamalosia oe e te tuuina mai ni tala faataitai, faamaumauga poo ni faamaoniga e lagolago ou manatu. Faamolemole ia mautinoa le leai o ni faamatalaga   
  e ono iloa ai oe, sei vagana ua e malie e faasoa ou faamatalaga e ono iloa ai tagata.
* E ono filifili le Malo e lolomi manatu faaalia i faatalanoaga i le Auivi Faalemalo a Tagata Tausi. Pe a tuuina mai se manatu tusitusia, e ono fesili atu e faamanino mai pe e te manao e lolomi i luga o le upega tafailagi a le matagaluega lau manatu tusitusia e iloa ai oe pe leai. Mo nisi faamatalaga e faatatau i lou tulaga faalilolilo, faamolemole tagai i le faasilasilaga o tulaga faalilolilo i le [Faiga Fa'alilolilo | Department of Social Services, Australian Government (dss.gov.au)](https://www.dss.gov.au/privacy-policy).

**Imeli:** [NationalCarerStrategy@dss.gov.au](mailto:NationalCarerStrategy@dss.gov.au)

**Meli:** National Carer Strategy GPO Box 9820

Department of Social Services Canberra ACT 2601

**Fesili:** Lafo uma fesili i le [NationalCarerStrategy@dss.gov.au](mailto:NationalCarerStrategy@dss.gov.au)

**Resitala:** Ina ia e nofo malamalama i taimi uma a o faagasolo lenei faatalanoaga, faamolemole resitala i le [engage.dss.gov.au](https://engage.dss.gov.au/national-carer-strategy-advisory-committee-expression-of-interest/subscribe-to-stay-updated-on-the-national-carer-strategy/)

# Fesoasoani ma Lagolago

Faamolemole ia e nofo silafia o lenei pepa e iai faamatalaga e ono mafatia faalemafaufau ai tagata faitau. E aofia ai faamatalaga e uiga i aafiaga o tagata tausi a Ausetalia ma lu'itau e feagai ma latou. Afai e te manaomia se lagolago e tali atu ai i ni lagona mafatia pe a maea ona e faitauina lenei pepa, e iai auaunaga ofo fua o loo avanoa mo oe.

**Carer Gateway**

* Telefoni 1800 422 737, Aso Gafua i le Aso Faraile, 8am i le 5pm mo le lagolago ma auaunaga.
* Upega tafailagi: [Carer Gateway](https://www.carergateway.gov.au/)

**Beyond Blue Support Service**

* Telefoni 1300 224 636, 24 itula, 7 aso o le vaiaso.
* Talanoa i luga o le initaneti 3pm i le 12am AEST, 7 aso o le vaiaso.
* Imeli mai e aunoa ma se totogi, fesoasoani tau faufautua mo se taimi puupuu, auaunaga faafautua ma le faasee ese.
* Upega tafailagi: [Beyond Blue Support Service.](https://www.beyondblue.org.au/)

**Lagolago o Mafatiaga Faasoifuaga**

* O lenei auaunaga puipuia faalilolilo e tuuina atu le lagolago pe a e lagonaina le mafatia, faafaigata ona tali atu poo le mafaufau i le pule i lou oe soifua.
* Talanoa i se aufaigaluega lagolago i taimi mafatia e ala i le telefoni 13 11 14, 24 itula, 7 aso o le vaiaso.
* Feau tusitusia 0477 13 11 14 mo le lagolago, 24/7.
* Talanoa i luga o le initaneti 24/7.
* Upega tafailagi: [Lifeline Crisis Support.](https://www.lifeline.org.au/get-help/)

**1800RESPECT**

* Mo le lagolago pe afai sa e aafia i se sauaga tau feusuaiga poo se sauaga faaleaiga.
* Telefoni 1800 737 732, 24 itula o le aso, 7 aso o le vaiaso.
* Talanoa i luga o le initaneti i le 24 itula o le aso, 7 aso o le vaiaso.
* Upega tafailagi: [1800RESPECT](https://www.1800respect.org.au/)

**13YARN**

* O le auaunaga a le First Nations e tuuina atu le lagolago puipuia faaleaganuu.
* Talanoa i se Tagata Apoliki Lagolago i Taimi Mafatia poo se Tagata o le Motu o Torres Strait e ala i le telefoni   
  13 92 76, 24 itula o le aso, 7 aso o le vaiaso.
* Upega tafailagi: [13YARN](https://www.13yarn.org.au/)

**QLife**

* O le QLife e tuuina atu le lagolagl fua ma lē iloa tau LGBTQ+ mo tagata i Ausetalia
* Valaau le 1800 184 527, tatala mai le 3pm i le valuapo, aso uma pe asiasi [QLife - Support and Referrals](https://qlife.org.au/)

## Aisea e faia ai faatalanoaga faalemalo?

O lu'itau e feagai ma tagata tausi e eseese ma e tele ona faatatau i latou tulaga tau tagata taitoatasi. Matou te iloa o nei aafiaga e ono oo i lagona o le fia nofo toatasi, faailoga tagata, ma suiga i le tulaga o le aiga. O nei aafiaga e mafai ona leaga ai le tulaga o le olaga o se tagata tausi, ma aafia ai latou soifua faalemafaufau, soifua maloloina faaletino, tutoatasi, ma le lagona tau faasinomaga.

O lenei Auivi e tuufaatasia mai faatalanoaga faatasi ma tagata tausi i Ausetalia atoa. O loo tauaveina e le matagaluega se faatalanoaga i le atunuu atoa e aofia ai nofoaga tu taulaga, itulagi, ma tua i nuu ma alalafaga e le ui gofie.

E aofia i faatalanoaga tagata tausi sa iai aafiaga i latou olaga soifua mai, sui o vaega ma e aofia ai faalapotopotoga eseese e pei o tagata tausi talavou, faapotopotoga First Nations ma tagata lautele e iai eseesega faaleaganuu ma faalegagana (CALD). E aofia i faatalanoaga sui mai faalapotopotoga eseese o tagata e lagolagoina e tagata tausi e pei o, tagata e iai faafitauli faasoifua maloloina faalemafaufau, tagata matutua, fitafita ritaea ma latou e iai aafiaga tumau o le soifua ina ia malamalama lelei i manaoga faapitoa a vaega eseese o tagata tausi.

## Aisea ua avea ma se matafaioi aufaatasi?

E faaauauina ona fesoasoani le malo tau pulega, faasetete ma faateritori i le loaloa o manaoga o tagata tausi e ala i auaunaga ma polokalame, faatasi ai ma tulaga faalemalo uma o loo iai matafaioi mo le faatupeina, faasoa atu ma/poo le faatonutonuina o polokalame faagasolo.

E ala atu i avanoa o faatalanoaga talu ai nei, e pei o komisi suesue, pepa o suesuega ma talanoaga; sa faasoa e tagata tausi le faafaigata ona maua auaunaga ma e alu ai foi le taimi ona o le faigata o faagasologa masani a le malo.   
E faamanino e nei manatu le manaomia o le faaleleia o le tuufaatasiga o auaunaga ma le fesootaiga o faiga faavae a malo taitasi.

Sa faasoa foi le faaluafesasi ma lu'itau a tagata tausi sa feagai ma latou i le latou tiute tauave o tausiga, latou soifua lelei ma i totonu o latou nuu ma alalafaga.

O le Auivi Faalemalo a Tagata Tausi e tuuina atu ai se avanoa e amanaia ma malamalama i le fesootaiga faasoifuaga   
o fesuiaiga o loo faatino i le taimi nei. E aofia ai avanoa e faailoa ai vaega e fesootai ai ina ia ogatusa faamoemoega,   
e pei o le tali atu lea i le siitia o le manaomia o auaunaga poo le sailiilia o le faaleleia o le auai faaletamaoaiga o tagata tausi e ala i le faateteleina o le auai faalegaluega.

# Vaega 1: Faatomuaga

## Faamoemoega o le Auivi Faalemalo a Tagata Tausi

O lenei Auivi e fausia ai se vaaiga taula'i mo tagata tausi a Ausetalia ma latou aiga. O se faafanua mo le Tau Pulega mo le lima tausaga lumanai, e tuuina atu ai se vaaiga taula'i o vaega e manaomia e Ausetalia ona ausia mo tagata tausi.

E taula'i i eseesega o tagata tausi e ala i le suesueina o olaga o tagata tausi, e aofia ai tulaga faapitoa ma fesoasoani o loo iai a tagata tausi. E faamoemoe e faaogatasi ma faafesootai matagaluega tau pulega uma ina ia lagolago sootaga lelei ma sootaga o gaoioiga, faamalosia o le lagolago a le Malo i le soifua lelei, aoaoga, soifua maloloina (e aofia ai le soifua maloloina faalemafaufau) ma le saogalemu o tagata tausi le totogia a Ausetalia.

## Aisea e fai ai le Auivi Faalemalo a Tagata Tausi fou

O le Auivi Faalemalo a Tagata Tausi tuai sa faalauiloa i le 2011 ma sa nofo autafa o le Auivi Faalemalo o Aafiaga Tumau o le Soifua 2010-2020 ma, faatasi ai ma le Carer Recognition Act 2010, ma sa avea ma vaega o le Ata Faataatia Faalemalo o le Amanaia o Tagata Tausi a le Malo o Ausetalia.

O lena Auivi tuai sa suia i le 2015 e ala i le amataina o le Fuafuaga Tuufaatasia mo Auaunaga Lagolago mo Tagata Tausi (ua iloa nei o le Carer Gateway).

Talu ona tatala le Auivi talu ai nei, sa tele suiga tetele i auaunaga taua tuuina atu mo tagata e iai manaoga tau lagolago e aofia ai le faatinoina o le Polokalame Inisiua Faalemalo o Aafiaga Tumau o le Soifua, Auivi o Aafiaga Tumau o le Soifua a Ausetalia 2021-2031 ma suiga i tausiga o tagata matututa. O le siitia o le taula'i i fuafuaga e ogatotonu ai tagata ma le faasoa atu o auaunaga o loo suia ai auala e fesootai ai auaunaga lagolago aloaia ma tagata e faaaogaina latou auaunaga, faatasi ma latou aiga, uo ma tagata tausi.



O loo faaataata i ata faataitai o faitauga o aofai o tagata mo tausaga o lumanai le siitia o le manaomia o tagata tausi i le 23% i le va o le 2020 ma le 2030. E fua nei ata faataitai i suiga i fuainumera o tagata e iai aafiaga tumau o le soifua e tuga pe matautia o loo nonofo i nuu ma alalafaga (Deloitte, 2020). Ua siitia foi le numera o tagata Ausetalia matutua (ABS 2022-base---2071).

I lenei foi taimi a o siitia le manaomia o tausiga lē totogia, ua siitia foi le fua faatatau o le auai i falefaigaluega o   
tamaitai - e aofia ai le silia ma le lua-tolu o tagata tausi uma - e auai i galuega (ABS, 2024). O nei vaega e faaauau pea ona aafia ai le gafatia o tagata tausi e tuufaatasia tausiga lē aloaia ma galuega totogi ma e iai le aafiaga i le auai faatamaoaiga o tagata tausi.

O le Auivi foi e tuuina atu se ata faataitai faalemalo mo le fesootaiga o faiga faavae a tagata tausi i matagaluega   
Tau Pulega, faatautaia o le faaleleia o lagolago mo tagata tausi, i le taimi nei ma le lumanai.

## Pepa faatalanoa

O le atina'eina o se Auivi Faalemalo a Tagata Tausi fou o se avanoa ina ia faatino ai se faatalanoaga o tagata lautele   
i auala e mafai ona lagolago ai e Ausetalia ona tagata tausi. O lenei faatalanoaga e tilotilo i soifuaga eseese o   
tagata tausi, e aofia ai manaoga taitoatasi a tagata tausi, manaoga o tagata o loo tausi, le maua o le lagolago i isi nofoaga ma pe faapefea ona uia e tagata tausi auaunaga o loo tuuina atu le lagolago.

Ata 1: O le eseesega o tagata tausi a Ausetalia



## Aotelega ma manatu autu

### Faamaumauga

E aoina mai faamatalaga mai punaoa eseese e aofia ai le Faitau Aofai o Tagata ma Fale faalemalo a Ausetalia faapea ma le Pepa Iloilo o Aafiaga Tumau o le Soifua, Aumatutua ma Tagata Tausi (Survey of Disability, Ageing and Carers, SDAC)   
e faatautaia e le Australian Bureau of Statistics (ABS, Ofisa o Faamaumauga a Ausetalia).

E tusa ai ma faamaumauga lata mai nei a le SDAC, mai le 3.0 miliona o tagata tausi lē totogia i Ausetalia, poo le 1.2 miliona (4.5% o tagata Ausetalia) o loo ta'ua o tagata tausi muamua (ABS, 2022). O se siitaga lenei mai le 3.5% o tagata poo le 861,000 i le 2018. Mai tagata tausi muamua nei, e 43.8 pasene o latou e manatu e iai le latou aafiaga tumau o   
le soifua. E faailoa mai e faamaumauga a le SDAC faapea e 67.7% o tagata tausi autu i Ausetalia o tama'itai.

E maitauina i le iloiloga o le Ofisa o Soifua Maloloina ma Uelefea a Ausetalia faapea mai le Faitau Aofai o Tagata ma Fale a le ABS (2021) e 76,600 (15%) o Tagata Moni o Ausetalia e 15 tausaga ma luga atu o loo avea ma tagata tausi.

O le Carer Gateway o se polokalame lagolago a le Malo o Ausetalia ma o faamaumauga e aoina mai i auaunaga o loo manino ai le eseese o avanoa e maua ai auaugana a tagata tausi.

E tusa ma le aso 30 Iuni, 2023, e 163,403 poo le 6 pasene o tagata tausi a Ausetalia sa resitala i le Carer Gateway (faamaumauga a le Data Exchange mai le 30 Iuni 2023). Mai le 163,403 o tagata tausi sa resitala i le Carer Gateway:

* 122,233 o tagata tausi (poo le 75 pasene) o tama'itai
* 9,013 o tagata tausi (poo le 6 pasene) e i lalo o le 25 tausaga le matua
* 6,733 p tagata tausi (poo le 4 pasene) e ta'ua o tagata o le First Nations People
* 9,583 o tagata tausi (poo le 6 pasene) e ta'ua o tagata eseese faaleaganuu ma faaleagaga (CALD)

### Faaaloalogia o eseesega

O lenei Auivi e amanaia le eseese o tagata tausi i Ausetalia e tusa ai ma o latou aganuu, tapuaiga, gagana, gafatia, nofoaga ma faatulagaga faaleaiga e aofia ai le potopotoga o LGBTIQA+.

### Tagata tausi talavou ma tagata tausi matutua

Tatou te iloa e mafai ona eseese tausaga o tagata tausi, ma o tamaiti ma talavou e i lalo o le 25 tausaga e ta'ua o 'tagata tausi talavou' ma o tagata tausi e 65 tausaga pe luga atu e ta'ua o 'tagata tausi matutua'.



Talu mai le 2022, mai le 3.0 miliona o tagata tausi lē totogia i Ausetalia, e silia ma le 392,900 tagata tausi talavou ma e silia ma le 758,000 tagata tausi matutua i Ausetalia (ABS, 2022). O lenei faatalanoaga faalemalo e faamautinoa ai le malamalama lelei o le Auivi i manaoga ma le tulaga ese o tagata tausi talavou ma o latou e matutua atu.

### Tagata tausi First Nations



Sa faailoa mai i le Faitau Aofai o Tagata ma Fale a le ABS 2021 faapea o le 3.1% o tagata tausi o tagata First Nations,   
poo le 76,568 o tagata. E tele ina feagai tagata First Nations ma faafitauli faaopoopo i le faailoa o latou o 'tagata tausi' ma latou te sailia le lagolago i le latou tiute tauave tau tausiga (FPDN, 2023). Matou te fia malamalama i nei faafitauli.

### Tagata tausi eseesee faaleaganuu ma faalegagana

E tusa ai ma faamaumauga o le faitau aofai o tagata a le Australian Bureau of Statistics (2021), o le vaega o tagata tausi e le o 'le gagana autu i le fale le Igilisi' e tusa ma le 20.4% (faamauina e le University of Canberra mai le Faitau   
Aofai 2021) a o le 25%-30% e o mai i olaga eseese o faaleaganuu ma faalegagana.

**

***O a ni avanoa e faaleleia ai lou olaga i aso taitasi e ala atu i lenei auivi?***

### Fesootaiga faalesoifuaga i le malo

E tuuina atu e le Komiti Faufautua o le Auivi Faalemalo a Tagata Tausi le taitaiga ma fautuaga e ala i le tuufaatasiga   
o le Auivi. E faamautinoa ai le manatu i tulaga lautele i finagalo ma aafiaga tau soifuaga i le loaloa o tagata tausi,   
faatasi ma faatalanoaga o tagata lautele e amataina i Ausetalia atoa. O lenei faatalanoaga lautele e taitaia le auala e tatau ona faasino iai tatou taumafaiga ina ia ausia manaoga ma atina'e ai ni faiga faavae e talafeagai i le tali atu i avanoa o le auaunaga.

Matou te malamalama faapea o tagata tausi e uia le tele o faiga faagasologa eseese e manaomia ai le latou fesootai ma faalapotopotoga e tele ma auaunaga i le taimi e tasi. Ua faailoa mai e tagata tausi faapea o ia faiga faagasologa e faaalu taimi ma e lavelave.

E sailia lenei Auivi ina ia faaleleia aafiaga faalesoifuaga a tagata tausi i nei faiga taua mo le lagolago. E mafai ona aofia ai fesootaiga lelei o faiga faavae i matagaluega a le Malo, lelei ona faasoa o faamatalaga, siitia o le fesootaiga i totonu o   
le malo, ogatasi o faiga faavae i faalapotopotoga Tau Pulega, ma/poo le aveesea o laasaga lē talafeagai mai faiga ia.

O se suiga taua e manaomia ai le fesootaiga i le Malo ina ia taula'i i faafitauli i faagasologa. E faatonu e aoaoga mai poloklame eseese a le Malo lenei Auivi e pei o le Closing the Gap, le Komisi Suesue o Sauaga, Faatautala,   
Tuulafoaina ma le Faaaogaina o Tagata e Iai Aafiaga Tumau o le Soifua, Auivi Faalemalo e Ausia le Agatutusa o Tagata,   
Auivi Faalemalo o le Gasegase Autism ma e galue i le tausiga ma le lagolago faatamaoaiga e faaulu e le Department of the Prime Minister and Cabinet (Matagalega o le Palemia ma le Kapeneta).

E tilotilo lenei Auivi i faafitauli o faagasologa e aafia ai tagata tausi i le tele o matagaluega Tau Pulega e aofia ai Ofisa Inisiua Faalemalo o Aafiaga Tumau o le Soifua, Department of Veterans Affairs (Matagaluega o Mataupu Tau Fitafita Ritaea) ma le Department of Health and Aged Care (Matagaluega o le Soifua Maloloina ma le Tausiga o le Aumatutua).

**

***Ua e aafia i ni suiga i faagasologa i le avea ai ma se tagata tausi?***

***O a ni vaega e mafai ona faafaigofie ai mo tagata tausi ina ia ausia o latou manaoga pe a fesootai ma auaunaga poo le malo?***

# Vaega 2: Finauga mo se Auivi Faalemalo a Tagata Tausi fou

### O vaega ua matou iloa

Ua faasoa e tagata tausi i le atunuu atoa latou finagalo i lu'itau e feagai ma latou i le latou tiute tauave tau tausiga, latou soifua lelei ma latou nuu e ala i avanoa eseese e faasoa ai finagalo o tagata lautele, e pei o komisi suesue, suesuega, iloiloga ma faatalanoaga. Matou te sailia i vaega ua maea faasoa mai e tagata tausi i le uunaia o le faaleleiga mo tagata tausi, tagata latou te tausia, ma latou nuu.

Ua faasoa mai e tagata tausi ma paaga:

* E leai se manaoga mo se toe faamamafa i le tali atu i manaoga atoatoa o tagata tausi lē totogia.
* E iai le manaoga e tuufaatasi tausiga aloaia ma lē aloaia ina ia faaleleia ai taunuuga mo tagata o loo tausia mo se faataitaiga, e fia amanaia tagata tausi ona o latou agavaa e mafai ona latou faasoa atu ina ia malamalama i manaoga ma filifiliga o tagata o loo latou tausia.
* O aafiaga ma lu'itau tulaga ese o tagata tausi First Nations ma isi tagata eseese e manaomia ai auaunaga saogalemu faaleaganuu ma patino faapea ma le lagolago. E taua le aofia ai o manatu ma finagalao o tagata First Nations ma isi tagata eseese i le atina'eina o faiga faavae, polokalame ma lagolago ina ia malamalama lelei ma ausia o latou manaoga tulaga ese.
* E iai le manaoga mo faataitaiga o tausiga faalotoifale ma auaunaga ua tuufaatasia ma le lagolago o tagata tausi, e aofia ai le soifua maloloina faaletino ma faalemafaufau, soifua lelei faaletupe ma le maua o   
  tausiga puupuu.
* O le faafaigofie ma le ogatasi o pa puipui faafoe e mafai ona fesoasoani i tagata tausi ina ia uia lelei ia faiga   
  e tatau ona latou faatinoa ina ia ausia o latou tiute tauave.

### Soifuaga lelei

O loo faalia mai i faamaoniga faapea e mafai ona aafia leaga tagata tausi aemaise o latou soifua lelei, e masani ona faamatalaina o le "noatiaga o tausiga". O le taimi o loo faaaoga e tuuina atu le tausiga mo le isi tagata e tapulaa ai le taimi avanoa mo le tagata tausi mo le galuega, aoaoga, tafaoga ma le tausiga patino (Pepa Iloilo o le Soifua Lelei o Tagata Tausi, 2022). O loo faaalia mai i faamaoniga faapea e ono faamuamua e tagata tausi le soifua lelei o tagata latou te tausia nai lo latou lava soifua maloloina ma le soifua lelei. E ono iu i le tuulafoaina e le tagata tausi lona ia lava tausiga e taua mo le faatumauina o le soifua maloloina lelei, e pei o siaki masani faafomai, toleniga, taumafa paleni, maua o se moe lelei, fesootaiga, sootaga ma lagolago ma isi tagata (Pepa Iloilo o le Soifua Lelei o Tagata Tausi, 2023).

O le soifua lelei ma le saogalemu o tagata tausi a Ausetalia o loo faamuamua lava e le Malo. E tele vaega e ono mafua ai le ogotia ma le ootia o le soifua maloloina faalemafaufau a tagata tausi. Poo le a lava le tulaga, afai e manaomia e le tagata tausi poo le tagata o loo tausia se fesoasoani, e tele ina avanoa auaunaga lagolago faapitoa eseese. Ina ia faaauauina le tali atu i lu'itau e feagai ma tagata tausi, matou te faamoemoe ina ia faaleleia le malamalama a tagata tausi ma taugata lautele i le uiga o le tausiga, poo ai le tagata tausi e lē totogia ma poo a ni fesoasoani o loo avanoa ma ia amanaia le sao taua e tuuina atu e tagata tausi lē totogia. O taumafaiga o tagata tausi lē totogia i totonu o nuu ma alalafaga i le tuuina atu o le fesoasoani taua i tagata taitoatasi e iai aafiaga tumau o le soifua, gasegase tumau ma mo tagata matutua e taua tele ina ia gafatia e ia tagata le nofoia o latou fale ma nuu.

O le lē amanaia o tiute tauave o tausiga ma latou aafiaga e faaauau lava ina faaalia o ni vaega tau faatulagaga o loo tuulafoaina. O le maua o auaunaga talafeagai i le taimi tatau faatasi ai ma faatulagaga tau tausiga e mafai ai ona iai malologa talafeagai mai le tiute tauave o tausiga ma o se vaega taua i le lagolagoina o le soifua maloloina ma le soifua lelei o tagata tausi.

### Maua o auaunaga

Sa maua mai i le *Pepa Iloilo o le Soifua Lelei o Tagata Tausi 2023* faapea e mafai ona maua e tagata tausi le tele   
o fesoasoaniga ma auaunaga e aofia ai aoaoga, faalapotopotoga lagolago faaagafesootai ma tausiga pupuu. O loo faailoa mai i sueseuga faapea o le tele o ituaiga fesoasoaniga e iai aafiaga lelei, malosi ma faaauau mo tagata tausi e aofia ai le tausiga pupuu, tulaga faalegaluega tatala, togafitiga faalemafaufau, aoaoga ma faalapotopotoga lagolago.   
Ae peitai, e feagai tagata tausi ma pa puipui ma lu'itau i le mauaina ma le uia o nei auaunaga, e aofia ai faiga tau faafoega. E faalia mai i suesuega faapea e eseese aafiaga o pa puipui i vaega eseese, e aofia ai tagata tausi mai nofoaga faaitulagi poo tua atu, tagata tausi o tagata e faigata o latou manaoga ma tagata tausi e ia pa puipui tau faigamalaga, uia gofie ma le gagana (Pepa Iloilo o le Soifua Lelei o Tagata Tausi, 2022).

I le faaopoopo ai, talu ai nei sa laulau ai le ripoti o le House of Representatives Standing Committee on Social Policy and Legal Affairs i lana Sailiiliga i le amanaia o tagata tausi e lē totogia; [*Recognising, valuing and supporting unpaid carers (aph.gov.au)*](about:blank) (2024). Sa suesue e le Komiti lu'itau e feagai ma tagata tausi lē totogia ma ni filifiliga mo se suiga. E 22 fautuaga sa iai i lenei ripoti e aofia ai le manaoga mo le faateteleina o le taula'i i vaega itiiti e aofia ai ae le na o tagata tausi a le First Nations, tagata tausi e eseese faaleaganuu ma faalegagana ma tagata tausi talavou.

### Tagata First Nations

Sa tauave e le Australian Institute of Health and Welfare se sailiiliga o le *ABS Census of Population and Housing   
2021 (2023)*. O loo faali mai faamaumauga faapea o tagata First Nations e 15 tausaga agai luga e tele ina aofia i tausiga lē totogia, ma e 15% o tagata Ausetalia moni o loo lavevea ai. E 1.3 le tele o le avanoa e iai tagata First Nations i le tausiga lē totogia pe a faatusatusa i isi tagata Ausetalia ma latou te tauaveina le tiute tauave o le tausiga a o laiti   
(AIHW, 2023). E feagai tagata tausi First Nations ma lu'itau faaopoopo atu i le faaitiitia o le soifua lelei, ogotia faaletupe ma le itiiti o le fuafaatatau o le auai faalegaluega (Pepa Iloilo o le Soifua Lelei o Tagata Tausi, 2023). Mo le faataitaiga,   
o feteenaiga faaleaoaoga o tagata tausi First Nations e sili atu ona manino i nofoaga tu ese ma nuu i tua (LoGiudice   
et al., 2021) ma e maualuga le mafai ona oo i faafitauli faasoifua maloloina ma aafiaga tumau o le soifua e ono manaomia ai le fesoasoani (Hill *et al.,* 2012).

### Tagata tausi eseese faaleaganuu ma faalegagana (CALD)

E ala atu i faatalanoaga, sa faailoa mai e tagata tausi mai soifuaga eseese faaleaganuu ma faalegagana faapea o le lagolago lelei o tagata tausi CALD e manaomia ai le tomai pe faapefea ona malamalama lelei i tausiga i siosiomaga eseese ma o se pa puipui faaopoopo e feagai ma tagata tausi i le faatinoina o latou tiute tauave ma le mauaina   
o fesoasoaniga. O se taula'iga faafouina i le faaitiitia o pa puipui e ala i le siitia o le faalauaiteleina ma le patino   
o lagolago e mafai ona faaleleia ma fesoasoani i le tausiga taofia faasoifua maloloina faalemafaufau faatasi ai ma le soifua lelei ma taumuuga mo tagata tausi CALD.

### Tagata tausi talavou

E taua le vaega a tagata tausi talavou i le potopotoga o tagata tausi. Ua ripoti mai e tagata tausi talavou faapea e aafia tele o latou soifua lelei, aoaoga, ma le auai i galuega (Mohanty and Niyonsenga, 2021). E taua le amanaia ma le lagolago lelei o tagata tausi talavou. E aofia ai ma le faalauaiteleina o latou tiute tauave ma latou sao i le avea ma tagata tausi i totonu o latou nuu, tuuina atu o aoaoga, faaleleia o polokalame faalauaitele ma le faaleleia o malamalama o tiute tauave o tagata tausi.

### Tagata tausi LGBTQIA+

E itiiti lava faamaumauga faalemalo i tagata LGBTQIA+ e tuuina atu le tausiga. O faamaumauga maua e faapea e   
iai aafiaga faaopoopo o tagata tausi LGBTQIA+ i le latou tiute tauave tau tausiga, e aofia ai le tele o le tuueseina faaleagafesootai, faailoga tagata (aemaise i le mauaina o lagolago, ma auaunaga e ono lē aufaatasi), le itiiti o le   
aloaia o latou aafiaga poo latou faasinomaga (Tagata Tausi Faasoifua Maloloina a NSW, 2024), ma le faauauina   
pea o le alu i lalo o latou soifua lelei (Iloiloga o Soifua Lelei o Tagata Tausi, 2023). O pā pupuni o tagata tausi   
LGBTQIA+ e mafai ona tali iai e ala i le faaopoopo o, lagolago aufaatasi etaitaia e uo ma e talafeagai faaleaganuu;   
ma e fausia le tele o faalauiloa i aafiaga tulaga ese o tagata tausi LGBTQIA+.

# Vaega 3: Ou manatu

### Isi laasaga

E ala atu i faatalanoaga ma tagata lautele matou te sailia e malamalama atili i lu'itau autu o loo aafia ai tagata tausi ma toe iloilo manatu mo ni tali e ono faaleleia ai olaga o tagata tausi ma tagata latou te fesoasoani iai.

O vaega o loo sosoo ai e valaaulia ai oe e tali atu i fesili eseese. E valaaulia oe e tali i nisi poo fesili uma pe tuuina mai se manatu e te silafia e tatau ona manatu iai i le atina'eina o lenei Auivi. E faamautinoa ai le iai i le Auivi manatu o tagata   
e toatele.

O lenei pepa o faatalanoaga o se vaega o le faatalanoaga o tagata lautele. Faamolemole asiasi ane i le upega tafailagi   
a le Department of Social Services ina ia iloa pe faapefea ona faaauau ona e auai i le faagasologa o le faatalanoaga.

Faatulagaga fuafuaina o le Auivi Faalemalo a Tagata Tausi

O le faatulagaga fuafuaina o le Auivi Faalemalo a Tagata Tausi e aofia ai taiala faavae, le vaaiga taula'i, taunuuga faamoemoeina, faiga faavae faamuamua ma faailoilo e fua ai le manuia i le lumanai e fua i taunuuga ma vaega o suiga   
e faamuamua.

### Faamatalaga o vaaiga taulai

O le faamatalaga o le vaaiga taulai mo le Auivi Faalemalo a Tagata Tausi fou sa tusia e tagata tausi e iai aafiaga faalesoifua mai vaega ma nofoaga eseese i Ausetalia. O lenei faamatalaga o le vaaia taulai e faavae ai manaoga ma taunuuga faamoemoeina mo le Auivi.

*'****O le matou vaaiga taulai e mo tagata lautele o Ausetalia e amanaia, faataua ma faamalosiau i tagata tausi e ala i le lagolagoina latou te manaomia e auai atoatoa i totonu o nuu ma alalafaga ma ausia o latou tiute tauave o tausiga.'***

### Taiala Faavae o le Auivi

E tuufaatasi ni taiala faavae e taitaia faiga faavae ma faatinoga o loo fuafua mo le lumanai i lalo o lenei Auivi. E aofia i taiala faavae vaega e pei o le taula'i i tagata tausi, faalogo i manatu o tagata tausi, ma aufaatasi ma tagata tausi eseese. E mafai foi ona manatu i manaoga o tagata tausi uma i le auaunaga ma le taimi atoa.

E ala atu i faatalanoaga ma tagata lautele, e iai le avanoa o paaga e tuuina mai ni finagalo mo taiala faavae e taitaia ai   
le Auivi. O nei finagalo e mafai ona avea ma se vaaiga taula'i, se taunuuga poo se vaega e faamuamua mo le Auivi.   
E mafai ona faatino i se taimi umi, poo se taimi puupuu.

Fesili:

1. O a taiala faavae e te manatu e tatau ona iai i le Auivi Faalemalo a Tagata Tausi?

### O a foliga vaaia o le tausiga?

E tuuina atu e tagata tausi le lagolago ma le fesoasoani i gaoioiga o aso taitasi e pei o le tapenaga o taumafa, tausiga patino, fesoasoani feaveai, femalagaaiga, fesoasoani i faaiuga fai, fesoasoani i talavai, faafoega faaletupe, faamama o le atuatuvale, faafoe o lagona ma le faafoega o faalavelave. O isi tagata e tuuina atu le tausi i taimi uma, a o isi e faavaitaimi. O isi tagata tausi e vaaia tagata e mafai ona nofo toatasi ae e manaomia le fesoasoani mo isi vaega laiti e pei o teugatupe, faigamalaga, faatauga poo feau i le fale. E eseese uma ituaiga olaga. O isi tagata e ono manaomia le lagolago faataitai e pei o le atina'eina o aoaoga ma tomai e fesoasoani i le latou tiute tauave tau tausiga.

Fesili:

1. O a vaega e aofia i lou tiute tauave o tausiga poo a foliga vaaia o nei tiute tauave mo oe?
   1. O oe o se Tagata Tausi Muamua? Ma poo iai sau fesoasoani, e pei o le aiga potopoto i le tuuina atu   
      o nisi fesoasoani tau tausiga?
2. O a fesoasoaniga faaopoopo ma/poo tomai e te manaomia pe e te fia manao e atina'e ina ia fesoasoani ma lagolago ia te oe i lou tiute tauave o tausiga?

### Lagolago mo tagata tausi

O manaoga o tagata tausi lē totogia e eseese ma e masani ona fua i luga o isi vaega. E ono eseese e fua i luga o le taimi poo le mamafa o faatulagaga tau tausiga mo tagata taitoatasi, mo se faataitaiga o isi tagata tausi e tuuina atu le tausiga ma e faigaluega foi. O isi e lē na o latou o tuuina atu le tausiga, pe e le o tuuina atu e latou le tausiga i aso uma.   
E eseese fesoasoaniga ma auaunaga o loo avanoa patino mo tagata tausi. E avanoa auaunaga faafesagai, luga le initaneti ma luga o telefoni i Ausetalia mo soo se tasi o avea ma se tagata tausi le totogia. E mafai ona lafo sa'o atu fesoasoaniga ma auaunaga faataitai poo le uia o se isi faalapotopotoga ft. faamama o le togalaau, malaga ma   
tausiga puupuu.

Fesili:

1. O e silafia auaunaga o avanoa e fesoasoani ia te oe i lou tiute tauave o tausiga?
   1. O e silafia pe faapefea ona maua ma saili fesoasoaniga mo tagata tausi?
   2. Sa e faaaogaina ni fesoasoaniga poo ni auaunaga mo tagata tausi i le taimi ua tuanai?
2. Afai sa e faaogaina nei auaunaga, o a vaega sa aoga ia oe poo a vaega sa e feagai ai ma ni lu'itau?

### Malologa puupuu

O le 'malologa puupuu' poo le 'tausiga puupuu' o le taimi e tausi ai e le isi tagata le tagata o loo e tausia, ina ia mafai ona e malolo. O le malologa e maua ai le taimi e faatino ai gaoioiga o aso uma poo lou malolo, tausi lou ogotia ma tausi lelei oe. O le tausiga puupuu e mafai ona faatino e aiga poo uo poo se auaunaga mo tausiga puupuu. E mafai ona pupuu ma umi taimi, e aofia ai ma le po. E te ono manaomia tausiga puupuu faafuasei i se taimi puupuu pe a e iloa ua   
e lē gafatia le tuuina atu o se tausiga, mo se faataitaiga pe afai ua e gasegase pe manu'a. I le avea ai ma se tagata tausi e taua le fai ma masani lou malolo ma saili malosi. E mafai ona fesoasoani malologa puupuu ia te oe ina ia mafai ona faaauau lou tiute tauave o se tagata tausi.

O loo faailo mai i le Pepa Iloilo o le Soifua Lelei o Tagata Tausi 2023 faapea o le tausiga puupuu e mafai ona faaitiitia ai le vaivai, ogotia ma le tino pepe o tagata tausi, ma e tuuina atu ai le taimi mo gaoioiga taua i le tausiga o ia lava ma isi gaoioiga tau agafesootai. E ono manaomia le tausiga talafeagai aloaia mo isi tagata tausi e iai manaoga eseese pe faapitoa, e pei o tagata tausi talavou e manaomia se taimi mo aoaoga ma tafaoga e lagolago ai le latou atina'ega. Matou te malamalama faapea o le upu 'malologa puupuu' e ono lē talia e le tele o tagata, ma matou te fia iloa atili   
i lenei vaega.

Fesili:

1. Matou te iloa o isi tagata tausi e iai lagona faapea e lē mafai ona latou tuua o latou tagata peleina i isi tagata ona o le faafaigata o le tausiga e manaomia. O a ni vaega ua taofia ai lou sailia o le malologa puupuu ma o a fesoasoaniga faaopoopo e ono aveesea ai lou musu e saili le malologa puupuu i le lumanai?
2. O a foliga vaaia o faatulagaga o tausiga faaopoopo talafeagai mo oe?

### Galuega ma aoaoga

O le manaoga e tuuina atu le tausiga mo le isi tagata e tapulaa ai le taimi avanoa mo le tagata tausi mo le galuega, aoaoga, tafaoga ma le tausiga patino (Pepa Iloilo o le Soifua Lelei o Tagata Tausi, 2022). O se lu'itau le faapaleniina o le matafaioi tau tausiga faatasi ma le aoga ma galuega. Faatasi ai, o le ofi atu i totonu o se olaga faigaluega e faafaigata pe a o faatasi ma ni matafaioi tau tausiga.

E eseese lava fesoasoaniga ma auaunaga e mafai ona maua i le vaitaimi o tausiga. I taimi eseese e ono sui manaoga   
o tausiga ma e aafia ai le gafatia o le tagata tausi e auai ai i le galuega ma/poo aoaoga.

Sa maitauina i faatalanoaga talu ai faapea o le faapaleniina o tiute tau tausiga faatasi ma manaoga faaleaoaoga mo tagata tausi talavou e tele ina iu i le lē aoga, leaga o le faatinoga o mataupu ma le tapulaa o avanoa mo aoaoga maualuga. I le lautele, sa matou faalogo foi faapea o faatulagaga tatala o le aoga ma galuega e siitia ai le gafatia ma le fesoasoani i le auai faatamaoaiga ma faaleagafesootai a tagata tausi. Faatasi ai, o faauilavea ma lagolago faaleaoaoga   
e siitia ai le auai.

Sa tuufaatasia le [Polokalame o Falefaigaluega Aufaatasi mo Tagata Tausi](https://carerinclusive.com.au/) ina ia amanaia le sao taua o tagata tausi ma e fausia ai se falefaigaluega aufaatasi mo latou o loo tuuina atu le tausiga lē totogia i tatou o nuu ma alalafaga. Matou te fia iloa ma a'oa'o e uiga i fesoasoaniga ma auaunaga i le falefaigaluega poo le aoga sa aogā mo oe.

Fesili:

1. O ā ni faataitaiga aufaatasi mo tagata tausi e ono penefiti ai lau falefaigaluega poo aoga?
2. O ā ituaiga fesoasoani e avanoa mo oe i lau siosiomaga faaleaoaoga, poo i lou falefaigaluega e te iloa e aogā?
3. E faapefea ona matou lagolago tagata tausi ina ia nonofo pe toe foi i totonu o falefaigaluega poo le aoga?

### Faamuamua

O le avea ma se tagata tausi lē totogia e mafai ona tele le aafiaga i sootaga faaletagata. E fesuisuiai matafaioi faaopoopo ma o manaoga faaletino ma faalelagona i le avea ai ma tagata tausi e mafai ona oo ai i le ogotia,   
vaivai faapea ma le inoino. E mafai ona suia ai le natura o ou sootaga, aemaise pe a suia matafaioi, mo se faataitaiga   
ua tuuina atu e fanau tausiga mo se matua, poo le tausi e se tane lona ava. E lē tutusa ni matafaioi tau tausiga se lua. Matou te fia malamalama atili i vaega e te lagona e taua ona faamuamua i lou tiute tauave o tausiga.

Fesili:

1. O ā ni lu'itau sili e tolu o loo e feagai ai i le avea o oe ma se tagata tausi?
2. O le ā sou manatu i avanoa tetele e te iloa e faaleleia ai olaga o tagata tausi ma tagata o loo latou tausia?

### Lagolago faaleuo

E mafai ona fesoasoani vaega lagolago faaleuo i le tuuina atu o se avanoa e talanoa ai i isi tagata tausi ma faasoa aafiaga. E mafai ona tuuina atu e le lagolago o le uo i le uo ituaiga lagolago eseese, mai faamatalaga taua, i le faasoa   
o aafiaga ma fautuaga, e oo lava i le faamafanafanaga faaleuo ma le faauo.

E mafai ona lagolago faataitai le lagolago faaleuo, fesoasoani i vaega e pei o le faatino ma le faatumauina o auala e tali atu ai i ni mea tutupu ft. auala e pulea lelei ai talavai, tali atu i faafitauli faasoifua maloloina faalemafaufau mmf. E ono tuu atu le lagolago faalagona ma e ono fesoasoani ia oe i ni faigata faalagona i le tulaga ua e iai. E tele tagata tausi   
e maua le tomai taua ma le lagolago ina ia uia lelei ai auaunaga ma tagata lautele.

E ono fesoasoani le lagolago faaleuo i le fausia o sootaga ma tagata, faalapotopotoga ma auaunaga fou.

Fesili:

1. Ua e mauaina se lagolago faaleuo? O ā ni vaega sa e iloa e penefiti ai, pe mafai ona e faailoa mai ni vaega   
   mo le faaleleia?

### Tomanatu i tagata tausi uma

Tatou te iloa nisi o faalapotopotoga ma tagata e faafaigata ona fesootai ma auaunaga ma faasologa faalemalo ma   
e latou te faafesagai lava ma pa puipui faaopoopo e ono le oo iai isi tagata tausi, e pei o pa puipui tau gagana,   
itiiti o le tomai faaeletoroni, puipuiga faaleaganuu, mauaina o auaunaga patino poo nofoaga.

O potopotoga eseese nei e aofai ai ae le gata ai i:

* Tagata First Nations
* Tagata tausi mai nuu eseese faaleaganuu ma faalegagana - e aofia ai latou e omai i olaga sulufai, malaga mai ma aganuu eseese
* Tagata tausi i nofoaga faaitulagi, tu ese toatasi ma nuu i tua
* Tausimai o lo'o fa'ailoa mai, po o le tausia tagata e iloa faapea o LGBTQIA+
* Tagata tausi talavou
* Tagata tausi matutua

Fesili:

1. O le ā se fiafiaga ia te oe pe a e vaai o faailoa ou aafiaga faaletagata i totonu o le Auivi.
2. Afai e te sau mai se potopotoga tagata eseese, o a ni avanoa o loo e vaai iai mo le Auivi ina ia faaleleia lou mauaina o fesoasoaniga ma faamatalaga i lou nuu? (Mo se faataitaiga, ua e iloa se va poo se lu'itau i le mauaina o le lagolago ma/poo faamatalaga e patino i lou nuu ma o a vaega e mafai ona iloilo e le Malo   
   e faaleleia ai lenei faafitauli).
3. O ā ni vaega e faamuamua e ono fesoasoani pe faaleleia ai le aafiaga faaletagata o tagata tausi i lou nuu?

### Totogi

E tuuina atu e le Malo Ausetalia totogi e ala atu i le polokalame o le saogalemu e lagolago i tagata tausi ua lē mafai ona latou tausia latou lava e ala atu i se galuega e totogi ona o le manaoga o le latou tiute tauave o tausiga.

O le Carer Payment ma le Carer Allowance o totogi saogalemu tai lua vaiaso e fesoasaoni i le tagata e tuuina atu le tausiga i se fale patino i se tagata e iai aafiaga tumau o le soifua, se gasegase faafomai poo ua vaivai ona ua matua.   
O le penisiona, e aofia ai ma le Carer Payment, e masani ona totogi i le fuafaatatau o tupe maua lagolago e mafai ai i le polokalame saogalemu a Ausetalia. O nei totogi e faasinoupuina ia Mati ma Setema i tausaga taitasi e tusa ai ma le Lisi o Oloa Faatau ina ia atagia ai siitiaga i le tau o le soifuaga.

I le Tala o le Tupe 2024-25, o loo faaagaga e le Malo Ausetalia le $18.6 miliona mo le 5 tausaga ina ia tuuina atu i tagata tausi le filifiliga ma le avanoa tatala e faatulaga o latou manaoga faalegaluega i le faatinoina o latou tiute tauave   
o tausiga, e ala i le teuteuga o le 25 itula i le vaiaso mo le tagata totogi i le Carer Payment i le faatagaina o le 100 itula   
i le vaitau e 4 vaiaso. O lenei fua e uunaia ai le auai i falefaigaluega e ala i le tatalaina o le tulafono auai o le 25 itula ma tuusaunoa tapulaa i gaoioiga tau aoaoga ma galuega ofo fua. E oo i le 31,000 tagata totogi o le Carer Payment o loo faigaluega ma e ono faamanuiaina mai le mafai ona galue i suiga tatala (e aofia ai le oo atu i le 25,000 o tamaitai).

O loo iloilo i le taimi nei e le Department of Social Services le alagatatau ma le talafeagai o faiga sailiiliga mo totogi   
o tagata tausi i le polokalame saogalemu. E aofia ai le fesootai ma paaga ma toe iloilo meafaigaluega suesue,   
faiga ma manaoga o talosaga mo le totogi o tagata tausi.

Fesili:

1. E iai ni au manatu pe faapefea le faatinoga o le faagasologa o suesuega mo totogi o tagata tausi i le polokalame saogalemu?
   1. E iai ni auala e mafai ona faafaigofie mo tagata tausi ina ia faaalia ai le latou agavaa mo se totogi?
   2. O a ni pa puipui sa e feagai ai i le tau faailoa o lou agavaa mo se totogi e tatau ona matou iloa?

### Isi auaunaga

I le tele o tausaga, sa feagai Ausetalia ma faalavelave lamatia e pei o afa, lologa, afi mumu ma mafu'ie. O le sailia o se fesoasoani i lea taimi e mafai ona faafaigata ma e eseeese, faafaigata ma vave le faatinoga o le tali atu i faalavelave faafuasei e fua lava i luga o le ituaiga faalavelave.

Fesili:

1. Sa e manaomia se fesoasoani tau faalavelave faafuase poo se lagolago tau faalavelave faafuasei ao e avea ma tagata tausi?
   1. Sa e feagai ma ni pa puipui i le mauaina o nei lagolago tau faalavelave faafuasei ona o lou tiute tauave o se tagata tausi?
   2. Sa ausia e lagolago tau faalavelave faafuasei ou manaoga poo manaoga o le tagata o loo e tausia   
      (mo se faataitaiga pe sa iai se nofoavili ina ia mafai ona ulufale i vaega manaomia; poo le uia o nofoaga filemu mo tagata e iai aafiaga tau mafaufau)?
   3. E te fia faasoa mai se aafiaga?

### Faasoa lou aafiaga:

1. E iai se isi vaega e te fia faasoa mai ai?

## Faasino autu

ABS (Australian Bureau of Statistics) (2022) *Disability, Ageing and Carers*, ABS website, accessed 4 July 2024, <https://www.abs.gov.au/statistics/health/disability/disability-ageing-and-carers-australia-summary-findings/2022>

ABS (Australian Bureau of Statistics) (2018) *Disability, Ageing and Carers*, ABS website, accessed 12 July 2023. <https://www.abs.gov.au/statistics/health/disability/disability-ageing-and-carers-australia-summary-findings/latest-release#carers>

Australian Bureau of Statistics 2022-base---2071, *Population Projections, Australia*, ABS, viewed 4 April 2024, <https://www.abs.gov.au/statistics/people/population/population-projections-australia/latest-release>.

Australian Bureau of Statistics 2021, *Population and Housing*, ABS website, accessed 11 July 2023.

Australian Bureau of Statistics 2024, *Labour Force, Australia*, ABS, viewed 4 April 2024, <https://www.abs.gov.au/statistics/labour/employment-and-unemployment/labour-force-australia/latest-release>

AIHW (Australian Institute of Health and Welfare) and NIAA (National Indigenous Australians Agency) (2023) *‘*Health Status and Outcomes: 1.14 Disability*’*, *Aboriginal and Torres Strait Islander Health Performance Framework,* AIHW and NIAA, Australian Government, accessed 11 July 2023.

Carers NSW (2023) 2022 National Carer Survey: Aboriginal and Torres Strait Islander Carers [PDF 138.82KB], fact sheet, accessed 11 July 2023.

Deloitte Access Economics (2020) [*The Value of Informal Care in 2020*](https://www.carersaustralia.com.au/wp-content/uploads/2020/07/FINAL-Value-of-Informal-Care-22-May-2020_No-CIC.pdf), *Carers Australia*, accessed 4 April 2024.

First Peoples Disability Network Australia (FPDN) (2023) [*Disability Sector Strengthening Plan*](https://www.closingthegap.gov.au/sites/default/files/2022-08/disability-sector-strengthening-plan.pdf), closingthegap.gov.au

Hill T, Cass B, Newton B and Valentine K (2012) [*Indigenous Carers*](https://library.bsl.org.au/jspui/bitstream/1/3643/1/Indigenous%20carers_SPRP45_Dec2013.pdf), Department of Social Services

Standing Committee on Social Policy and Legal Affairs (27 March 2024) *Recognising, valuing and supporting unpaid carers*, [Recognising, valuing and supporting unpaid carers – Parliament of Australia (aph.gov.au)](https://www.aph.gov.au/Parliamentary_Business/Committees/House/Social_Policy_and_Legal_Affairs/~/link.aspx?_id=57D00764B89D490BAD4C3D8FFF842504&_z=z)

LoGiudice D, Josif CM, Malay R, Smith K, Hyde Z, Haswell M, Lindemann MA, Etherton-Beer C, Atkinson D, Bessarab D, Flicker L (2021) ‘[The Well-being of Carers of Older Aboriginal People Living in the Kimberley Region of Remote Western Australia: Empowerment, Depression, and Carer Burden](https://researchonline.nd.edu.au/cgi/viewcontent.cgi?article=1300&context=health_article)’, *Journal of Applied Gerontology*, 40(7), 693-702, doi: 10.1177/07334648198986.

Mohanty I, Niyongsenga, T ‘[Young Carers and their mental health](https://www.thelancet.com/journals/lanwpc/article/PIIS2666-6065(21)00213-3/fulltext)’, *The Lancet* Regional Health Western Pacific*,* Volume 16, 100304, DOI: <https://doi.org/10.1016/j.lanwpc.2021.100304>.

Schirmer, Mylek and Miranti (2022) [*Carer Wellbeing Survey: Full Data Report*](https://www.carersaustralia.com.au/report/2022-carer-wellbeing-survey-full-data-report/), Carers Australia, accessed 12 July 2023.